### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 9. juni 2021 har vedtaget Magistratens foranstående indstilling af 31. maj 2021.

Udmøntning af anlægstilskud til en række projekter vedr. nye eller moderniserede idrætsfaciliteter.

### Resumé

I budgetforliget for 2017 blev der afsat 10 mio. kr. årligt til idrætsfaciliteter som en KB-bevilling. Midlerne udmøntes via Puljen til idrætsfaciliteter i Sport & Fritid.

Der er et samlet budget på ca. 48,7 mio. kr. ex. moms til fordeling blandt ansøgerne. Budgettet består af grundbudgetterne på 3 x 10,8 mio. kr. for årene 2021, 2022 og 2023 samt 2 x 8 mio. kr. afsat som et engangsbeløb ved budgetforlig 2020. Af engangsbeløbet er det en betingelse, at 3,1 mio. kr. anvendes som tilskud til etableringen af en kunstgræsbane. Der er indkommet ansøgninger for ca. 226 mio. kr. ex. moms.

Puljen til idrætsfaciliteter kan støtte opførelsen af nye idrætsanlæg, herunder kunstgræsbaner. Der kan desuden ydes tilskud til ombygning og modernisering, som øger kapaciteten og udnyttelsen af eksisterende faciliteter.

Sport & Fritid har i januar 2021 haft ansøgningsfrist på puljen, hvor der er indkommet 39 ansøgninger. Ansøgningerne er blevet evalueret ud fra puljens tildelingskriterier. Desuden har et rådgivende panel bestående af Idrætssamvirket og Århus Fodbold Forum været inddraget i processen i form af møder med Sport & Fritid den 9. marts, 11. marts og 19. april 2021.

Sagen har været drøftet i Kulturudvalget den 17. marts og den 6. april 2021.

### Indstilling

Det indstilles:

At 1) der gives et tilskud på 5 mio. kr. ex. moms til VIK Gymnastik og Team Gym Aarhus’ arbejde med at etablere en ny bevægelseshal i tilknytning til de nuværende faciliteter på [adresse] (tillægsbevilling).

At 2) der gives et tilskud på 4,15 mio. kr. ex. moms til arbejdet med at etablere en ny idrætshal i tilknytning til [adresse] (tillægsbevilling).

At 3) der gives et tilskud på 9 mio. kr. ex. moms til Stavtrup IF til etablering af [adresse].

At 4) der gives et tilskud på 6 mio. kr. ex. moms til etablering af [adresse] ved [adresse].

At 5) der gives et tilskud på 5 mio. kr. ex. moms til [adresse] Bears/Skovbakken Basketball til etablering af Creative Basketball Universe i tilknytning til [adresse].

At 6) der gives et tilskud på 4,5 mio. kr. ex. moms til Fonden Lyseng Idrætscenter til etablering af [adresse] på [adresse].

At 7) der gives et tilskud på 2,606 mio. kr. ex. moms til VSK Aarhus til etablering af kunstgræs på bane 12 og 13 på [adresse] (tillægsbevilling).

At 8) der gives et tilskud på 4,15 mio. kr. ex. moms til Beder-Malling Idrætsforening til etablering af Det Ny Egelund på [adresse].

At 9) der gives et tilskud på 2,606 mio. kr. ex. moms til seks foreninger i fællesskab til etablering af kunstgræs på [adresse].

### Sagens forløb

20-05-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 31-05-2021 Magistraten
Fremsendes til [adresse] med bemærkning, at Magistraten i mødet den 31. maj 2021 anbefaler, at byrådet tiltræder Magistratsafdelingen for Kultur og Borgerservices indstilling af 10. maj 2021.
 09-06-2021 Aarhus Byråd
Tilbagesendes Magistratsafdelingen for Kultur og Borgerservice med bemærkning, at byrådet i sit møde den 9. juni 2021 har vedtaget Magistratens foranstående indstilling af 31. maj 2021.